Eiropas Parlamenta rezolÅ"cija par Baltkrieviju



Oficiālais Vēstnesis 227 E , 21/09/2006 Lpp. 0585 - 0588



P6_TA(2005)0363 Baltkrievija Eiropas Parlamenta rezolūcija par Baltkrieviju Eiropas Parlaments, - ņemot vērā savas iepriekšējās rezolūcijas par situāciju Baltkrievijā, - jo īpaši ņemot vērā tā 2005. gada 10. marta rezolūciju par Baltkrieviju [1] un tā 2005. gada 7. jūlija rezolūciju par politisko situāciju un plašsaziņas līdzekļu neatkarību Baltkrievijā [2], - ņemot vērā Eiropas Parlamenta Saharova balvu par domas brīvību, kas 2004. gada decembrī tika piešķirta Baltkrievijas Žurnālistu apvienībai, - ņemot vērā Apvienoto Nāciju Organizācijas 2005. gada 12. aprīļa rezolūciju par cilvēktiesību stāvokli Baltkrievijā, - jo īpaši ņemot vērā ES rīcības plānu demokrātijas veicināšanai Baltkrievijā, ko 2005. gada 23. februārī pieņēma Eiropas Parlamenta Delegācija attiecībām ar Baltkrieviju, - ņemot vērā Komisijas 2004. gada 12. maija paziņojumu par Eiropas kaimiņattiecību politiku (KOM(2004) 0373), - ņemot vērā Eiropas Padomes Parlamentārās asamblejas rezolūcijas par situāciju Baltkrievijā, jo īpaši tās 2004. gada 28. aprīļa rezolūciju par preses vajāšanu Baltkrievijas Republikā, - ņemot vērā 2004. gada 2. jūlijā ES pieņemtās sankcijas, ko noteica attiecībā uz Baltkrievijas ierēdņiem pēc 3 Baltkrievijas opozīcijas līderu un viena žurnālista pazušanas, - ņemot vērā prezidentūras Eiropas Savienības vārdā 2005. gada 2. augustā, 2005. gada 12. augusta un 2005. gada 30. augustā izteiktos paziņojumus par Baltkrieviju, - ņemot vērā Komisijas lēmumu piešķirt raidstacijai "Deutsche Welle" līgumu par 138000 euro vienam gadam, sākot no 2005. gada 1. novembra, neatkarīgai radioapraidei un tīmekļraidei Baltkrievijā, - ņemot vērā Reglamenta 103. panta 4. punktu, A. tā kā situācija Baltkrievijā nav uzlabojusies, bet gan turpinājusi pasliktināties līdz tādam stāvoklim, kad cilvēktiesības tiek pārkāptas visrupjākajā veidā, pārstāvju palātai tiek atņemtas tās likumdošanas tiesības un ekonomisko dzīvi nosaka valsts prezidents; tā kā starp pārkāpumiem ir arī demokrātiskās opozīcijas locekļu arestēšana un citas pret tiem izmantotas apspiešanas metodes; B. tā kā dažu pēdējo gadu laikā "tehnisku" iemeslu dēļ ir slēgtas vairākas politiskās partijas, 22 neatkarīgi laikraksti, vairāk nekā 50 dažādu līmeņu un dažādas politiskas pārliecības demokrātisku NVO un vairākas izglītības iestādes, kaut gan bija skaidrs, ka visos gadījumos šīs organizācijas sodīja par valsts prezidenta un viņa politikas kritiku; C. tā kā Baltkrievijas Tieslietu ministrs Viktars Halavanau ir izdevis dekrētu par politisko partiju apvienību, arodbiedrību, koalīciju, pilsoņu iniciatīvu un kustību obligātu reģistrēšanu ar mērķi novērst to politisko spēku apvienošanu, kas atbalstītu Aleksandra Lukašenko izaicinātāju nākamā gada valsts prezidenta vēlēšanās, D. tā kā 2005. gada 13. septembrī Baltkrievijas valsts prezidents Lukašenko ir izdevis dekrētu, kas piešķir viņam pašam tiesības apžēlot par noziedzīgiem nodarījumiem pret īpašumu, lai vēl vairāk panāktu visas valsts varas monopolizēšanu, tostarp tiesu varas; E. tā kā 2005. gada aprīlī ANO Cilvēktiesību komiteja kritizēja Baltkrieviju, jo nemitīgi tika saņemti ziņojumi par nevalstisko organizāciju, etnisko minoritāšu organizāciju, neatkarīgo plašsaziņas līdzekļu tirdzniecības vietu, opozīcijas politisko partiju, neatkarīgo arodbiedrību un reliģisko organizāciju darbības traucēšanu un slēgšanu, kā arī to personu vajāšanu, kas iesaistījušās demokrātisko pasākumos, tostarp neatkarīgu plašsaziņas līdzekļu darbībā; F. tā kā neatkarīgu universitāšu slēgšana Baltkrievijā izraisīja Viļņā trimdā dzīvojošo baltkrievu studentu svinīgo uzņemšanas ceremoniju Eiropas Humanitāro zinātņu universitātē; G. tā kā Baltkrievijā regulāri notiek politiski pamatoti demokrātiskajām kustībām piederīgu aktīvistu un neatkarīgo žurnālistu aresti un tiesas prāvas pret tiem, kā arī ārzemju pilsoņu deportēšana; H. tā kā netiek izmeklētas lietas par daudzām pazudušām personām; I. tā kā 2005. gada 12. maijā Baltkrievijas Tieslietu ministrija pasludināja par nelikumīgām Baltkrievijā dzīvojošo poļu savienības vadību un kādu tipogrāfiju, sekojot valdības norādījumam, atteicās iespiest poļu valodā iznākošos iknedēļas izdevumus "Glos znad Niemna", kā arī valdības aizsegā tika izdoti viltoti šā laikraksta metieni; J. tā kā 2005. gada 27. augustā Lukašenko režīms Baltkrievijā dzīvojošo poļu savienības padomes sanāksmei pieprasīja piespiest atkāpties demokrātisko un likumīgi ievēlēto vadību, lai aizstātu to ar režīma vēlmēm padevīgu padomi; K. tā kā situācija attiecībā uz citām minoritātēm, tostarp romiem un reliģiskām minoritātēm, nepārtraukti pasliktinās - protestantu baznīcas ir slēgtas un evaņģēliskās baznīcas aizliegtas; L. tā kā informācijas atklātības tiesību izmantošana tiek kavēta, tā kā visas tālrādes programmas, gan valsts, gan reģionālās ir valdības rokās un tā kā visus interneta savienojumus nodrošina valsts izveidota sabiedrība, kas ir bloķējusi daudzus kontus un tīmekļa vietnes; M. tā kā visas kabeļtelevīzijas raidsabiedrības tiek vajātas par to ārzemju kanālu translēšanu, ko nav apstiprinājusi Baltkrievijas valdība; tā kā pamatojoties uz to, Baltkrievijas kabeļtelevīzijas raidsabiedrībām ir aizliegts translēt visus Ukrainas kanālus, kā arī Polijas kanālu Polonia; N. tā kā valsts varasiestādes ir pārtraukušas jaunu laikrakstu reģistrāciju, tiesas prāvas pret laikrakstiem un žurnālistiem notiek katru dienu, un daudziem jau pastāvošajiem laikrakstiem ir uzlikti tik lieli naudas sodi, ka tie vairs nav spējīgi turpināt darbību; O. tā kā valsts prezidents Lukašenko ir padarījis par gandrīz neiespējamu, ka starptautiskais NVO tīkls Eiropā un Baltkrievija palīdz bērniem, kas cieš no Černobiļas katastrofas sekām, izceļot uz dažādām valstīm atveseļošanās nolūkos; P. tā kā Polija pēc vairāku diplomātu izraidīšanas uz laiku ir atsaukusi no Minskas tās vēstnieku, noraidot valsts prezidenta Lukašenko apsūdzības par to, ka Polija bija iejaukusies viņa valsts lietās; Q. tā kā Apvienoto Nāciju Organizācijas augstākā līmeņa sanāksmē Ņujorka 2005. gada 15. septembrī valsts prezidents Lukašenko apsūdzēja ANO cilvēktiesību instances par to, ka tās pieļauj, ka tiek ļaunprātīgi izmantotas, lai kontrolētu citas valstis; R. tā kā Padomes pieejai attiecībā uz Baltkrieviju trūkst izlēmīguma un apņēmības, 1. Stingri nosoda Baltkrievijas režīma nekritiskos uzbrukumus plašsaziņas līdzekļiem, minoritāšu un cilvēktiesību aktīvistiem, opozīcijas pārstāvjiem, reliģiskajiem vadītājiem un jebkurām personām, kuras mēģina brīvi kritizēt valsts prezidentu un režīmu, ko apliecina patvaļīgie aresti, slikta izturēšanās pret ieslodzītajiem, cilvēku bezvēsts pazušana, vajāšana politisku motīvu dēļ un cita veida represijas, kuras ignorē demokrātijas un tiesiskuma pamatprincipus; 2. Nosoda Baltkrievijas režīma 2005. gada 17. augustā izdarītos tos Dekrēta Nr. 460 grozījumus par noteikumiem ārvalstu palīdzības pieņemšanai, kas paplašina to mērķu uzskaitījumu, pamatojoties uz kuriem ārējo palīdzību nevar pieņemt - konstatē, ka pašreiz ir aizliegts pieņemt un izmantot starptautisku palīdzību "nekonstitucionāliem mērķiem". tādiem kā, gāzt valsts iestādes, iejaukties Baltkrievijas ārlietās, gatavot vēlēšanas vai referendumus, organizēt sapulces, mītiņus, piketus vai streikus, vai sagatavot un izplatīt propagandas materiālus, tāpat arī nav iespējams organizēt jebkāda veida konferences, seminārus un sanāksmes, izmantojot līdzekļus no ārvalstīm; 3. Nosoda režīma pieņemto 2005. gada 22. augusta lēmumu, ar kuru ir aizliegta Reformatoru evaņģēliskā baznīca, kura Baltkrievijā ir bijusi pārstāvēta vairāk nekā 400 gadu un pasludināta ārpus likuma, jo draudzei nav ne oficiālas adreses, ne arī tai var būt reģistrēta adrese, jo iestādes jau iepriekš to ir padzinušas no visiem tās lūgšanu namiem, kas ir pretrunā ar Baltkrievijas likumu par ticības brīvību; 4. Nosoda valdības uzsāktās darbības pret Baltkrievijā dzīvojošo poļu savienību kā Eiropas Padomes 1995. gada "Nacionālo minoritāšu aizsardzības pamatkonvencijas" pārkāpumu un mēģinājumu ierobežot lielāko nevalstisko organizāciju, kas ir viena no nedaudzajām, kuru vēl nekontrolē valdība; atgādina, ka minoritāšu tiesību ievērošanā ietilpst arī biedrošanās brīvība, kā arī organizācijas likumīgi ievēlēto struktūru atzīšana; izsaka nožēlu par valdības mēģinājumu pakļaut kontrolei laikrakstu "Glos znad Niemna"; 5. Nosoda nepārtraukto poļu minoritātei piederīgo to aktīvistu vajāšanu, kas vēlas saglabāt savas organizācijas neatkarību; konstatē, ka aktīvākie no viņiem tiek vajāti, atkātoti uzaicinot ierasties prokuratūrā un policijā, kā, piemēram, Angelika Borys, Baltkrievijā dzīvojošo poļu savienības līdere, ir nopratināta vairāk nekā 50 reizes iepriekšējās nedēļās, un Tadeusz Gawin, Baltkrievijā dzīvojošo poļu savienības līdzdibinātājam un pašreizējam priekšsēdētāja vietniekam ir piespriests 30 dienas ilgs arests; 6. Nosoda aresta piespriešanu līdz diviem gadiem Baltkrievijā dzīvojošo poļu savienības aktīvistiem Jozef Parzecki, Wieslaw Kiewlak, Andrzej Pisalnik un Andrzej Poczobut, pamatojoties uz nepatiesām kriminālām apsūdzībām; 7. Nosoda to, ka Baltkrievijas režīms pilnībā atstumj romu minoritāti Baltkrievijā, kuru pilsoņu pamattiesības ir ierobežotas, un stingri nosoda oficiālajos plašsaziņas līdzekļos izteikto naidu pret romu minoritātes iedzīvotājiem; 8. Nosoda Baltkrievijas iestādes par to, ka tās atteikušās piešķirt ieceļošanas vīzas Eiropas Parlamentu deputātu delegācijai, kura 2005. gada 8. augustā devās faktu vākšanas un izpētes misijā; 9. Aicina Padomi un Komisiju radīt programmu stipendijām, NVO, cilvēktiesību un minoritāšu aktīvistu apmeklējumiem un izvietošanai; 10. Ja Baltkrievijas varasiestādes neuzlabos situāciju attiecībā uz vārda, pulcēšanās un reliģijas brīvību un ja tiks pieļauts, ka situācijai vēl vairāk pasliktināsies, Komisijai, Padomei un Parlamentam jāuzsāk procedūra, lai paplašinātu sarakstu, kurā minētas personas, kam liegts saņemt vīzu, lai iekļautu tajā tos Baltkrievijas varasiestāžu pārstāvjus, kas ir iesaistīti vajāšanā; uzskata, ka sankcijām pret valsts prezidenta Lukašenko režīmu jāaptver arī Baltkrievijas varas iestāžu aktīvu iesaldēšana ārvalstīs; 11. Vēlreiz uzsver, ka ES un Baltkrievijas attiecību turpmākā attīstība būs atkarīga no valstī sasniegtā progresa demokrātijas un reformu jomā un no tā, cik pieejami Baltkrievijas iedzīvotājiem būs brīvi un pārskatāmi plašsaziņas līdzekļi, kā arī no minoritāšu un reliģisko tiesību un brīvību ievērošanas; 12. Atzinīgi vērtē, ka Komisija ir uzsākusi papildus atbalstīt neatkarīgu apraidi Baltkrievijā; uzsver, cik svarīgi ir sniegt Baltkrievijas sabiedrībai augstas kvalitātes un neatkarīgu informāciju; vēlreiz aicina Padomi un Komisiju rīkoties atbilstoši to kompetencei, kas izriet no kaimiņattiecību stratēģijas, lai atbalstītu Baltkrievijas pilsonisko sabiedrību, un paredzēt finanšu programmu, kura attiecas uz Eiropas kaimiņattiecību politikas mērķiem, piemērojot atbalsta pasākumus Baltkrievijas gadījumam; mudina Padomi un Komisiju, cik vien drīz iespējams, piešķirt arvien lielāku palīdzību brīvajiem plašsaziņas līdzekļiem un neatkarīgajām NVO Baltkrievijā un paplašināt apraides iniciatīvas; 13. Aicina Komisiju nodrošināt, ka nekādu ES finansējumu un nekādu palīdzību no ES budžeta nesaņem Baltkrievijas varas iestāžu ar mērķi iegūt līdzekļus no ārvalstu donoriem radītās "neīstās NVO"; 14. Aicina Komisiju un Padomi atbalstīt demokrātiski ievēlēto Baltkrievijā dzīvojošo poļu savienības valdi, kā arī citu demokrātiski ievēlētu nevalstisku organizāciju valdes, kas ir pakļautas Lukašenko režīma represijām; 15. Aicina radīt īpašu augsta līmeņa delegāciju, ko nosūtītu faktu vākšanas un izpētes misijā uz Baltkrieviju un kura par izpētītajiem faktiem ziņotu Parlamentam; 16. Stingri atbalsta Komisijas priekšsēdētāja paziņojumu par īpaša diplomāta norīkošanu uz Baltkrieviju, kas uzraudzītu situāciju cilvēktiesību jomā, un aicina Komisiju paātrināt Eiropas Savienības pastāvīgās pārstāvniecības atvēršanu Minskā, tādējādi ļaujot labāk izplatīt informāciju, koordinēt projektus un uzraudzīt situāciju Baltkrievijā; 17. Aicina Padomi un Komisiju apspriest Baltkrievijas jautājumu ar Krievijas varasiestādēm, lai noteiktu kopēju atbildību ar mērķi šajā valstī īstenot konkrētas demokrātiskas pārmaiņas; 18. Aicina ES dalībvalstis ieviest bezmaksas vīzas Baltkrievijas pilsoņiem; 19. Aicina Eiropas politiskās partijas un Eiropas Parlamenta politiskās grupas palielināt to kontaktus ar Baltkrievijas opozīciju un politiski atbalstīt to; 20. uzdod tā priekšsēdētājam nosūtīt šo rezolūciju Padomei, Komisijai, dalībvalstu parlamentiem un valdībām, kā arī EDSO un Eiropas Padomes parlamentārajām asamblejām. [1] Pieņemtie teksti, P6_TA(2005)0080. [2] Pieņemtie teksti, P6_TA(2005)0295. --------------------------------------------------